Source: http://www.mzdovecentrum.sk/clanok-z-titulky/nahrady-pri-zahranicnej-pracovnej-ceste-tt-mc-1-2018.htm/
Timestamp: 2018-04-25 21:52:37+00:00
Document Index: 13654650

Matched Legal Cases: ['§ 4', '§ 7', '§ 15', '§ 4', '§ 4', '§ 11', '§ 11', '§ 12', '§ 13', '§ 4', '§ 3', '§ 35', '§ 3', '§ 7', '§ 15', '§ 36']

Zamestnancovi vyslanému na zahraničnú pracovnú cestu patria nárokové náhrady. Okrem nich môže zamestnávateľ poskytnúť zamestnancovi i náhrady nenárokové.
Nárokové náhrady:
náhrada preukázaných cestovných výdavkov [§ 4 ods. 1 písm. a), § 7, § 15 zákona č. 283/2002],
náhrada preukázaných výdavkov za ubytovanie [§ 4 ods. 1 písm. b)],
náhrada potrebných vedľajších výdavkov [§ 4 ods. 1 písm. d)],
poistenie liečebných nákladov v zahraničí (§ 11 ods. 1),
povinné alebo odporúčané očkovanie (§ 11a),
náhrada za cesty na návštevu rodiny (§ 12 – na základe dohody),
stravné (§ 13).
1. Náhrada preukázaných cestovných výdavkov [§ 4 ods. 1 písm. a)]
Cestovnými výdavkami sa rozumejú všetky výdavky zamestnanca, ktoré vynaložil v súvislosti s uskutočnenou zahraničnou pracovnou cestou na dopravu, t. j. výdavky za cestovné lístky, letenky, ležadlá, lôžka, taxi (pozor – v praxi sa často výdavok za taxi považuje nesprávne za potrebný vedľajší výdavok), miestnu pravidelnú verejnú dopravu.
Pri uznávaní cestovných výdavkov je potrebné vždy vychádzať z toho, aký spôsob a druh dopravy bol pred vyslaním zamestnanca na zahraničnú pracovnú cestu určený zamestnávateľom v podmienkach zahraničnej pracovnej cesty (§ 3).
Zamestnanec preukazuje cestovné výdavky dokladom z konkrétne určeného druhu a spôsobu dopravy (cestovný lístok z autobusu, vlaku, letenka, ležadlový alebo lôžkový lístok, lodný lístok a pod). Všetky doklady z časového aj vecného hľadiska musia byť správne, t. j. doklady musia byť časovo a vecne v súlade s časom a miestom konania zahraničnej pracovnej cesty.
Ak zamestnanec cestovné výdavky nepreukáže (napr. z dôvodu straty), zamestnávateľ môže uznať tieto výdavky aj bez preukázania (§ 35 ods. 1), a to v sume s prihliadnutím na podmienky zahraničnej pracovnej cesty, t. j. s prihliadnutím na spôsob dopravy, ktorý zamestnancovi určil v podmienkach zahraničnej pracovnej cesty (§ 3). Za cestovné výdavky sa považujú aj náhrady za použitie cestného motorového vozidla pri zahraničnej pracovnej ceste podľa § 7 a § 15 zákona o cestovných náhradách.
Pozrite si aj video k téme Cestovné náhrady – aktuálne od 1. 12. 2016.
Zamestnanec sa zúčastnil viacdňovej zahraničnej pracovnej cesty do Slovinska, pri ktorej bol dohodnutý spôsob dopravy vlastné motorové vozidlo zamestnanca.
Údaje potrebné na výpočet náhrad za použitie cestného motorového vozidla:
V technickom preukaze vozidla je uvedená spotreba pohonnej látky na 100 km podľa normy ES, pričom jednotlivé cykly majú nasledovnú spotrebu: mestský cyklus 10,4 l/100 km, mimomestský cyklus 6,0 l/100 km a kombinovaný cyklus 7,6 l/100 km.
Suma základnej náhrady za 1 km jazdy je 0,183 € (opatrenie MPSVR SR č. 632/2008 Z. z.).
Cena pohonnej látky preukázaná dokladom o čerpaní je 1,50 € (kúpené na území Slovenskej republiky) a 1,35 € (kúpené na území Rakúska – na túto cenu jazdil zamestnanec od prejdených 125 km v zahraničí).
Celkom najazdil 1 120 km, z toho na území
Slovenskej republiky 50 km,
mimo územia Slovenskej republiky (Rakúsko, Slovinsko) 1 070 km.
Členenie najazdených kilometrov podľa jednotlivých cyklov a podľa územia:
mimomestský
Bratislava – prechod hraníc
prechod hraníc – Bratislava
Výpočet náhrady za použitie cestného motorového vozidla
1. Suma základnej náhrady za 1 km jazdy
ubehnuté km x jednotková sadzba základnej náhrady = 1 120 km x 0,183 € = 204,96 €
cena za 1l pohonnej látky je 1,50 € (prejdených 125 km) a 1,35 € (prejdených 995 km),
kilometre prejdené na cenu pohonnej látky 1,50 € = 125 km (územie SR v mestskom cykle 25 km, územie Rakúska v mimomestskom cykle 100 km),
kilometre prejdené na cenu pohonnej látky 1,35 € = 995 km (mimomestský cyklus 800 km, kombinovaný cyklus 70 km, mestský cyklus 125 km).
(10,4 :100) x 25 km x 1,50 € = 3,90 €
(6,0 : 100) x 100 km x 1,50 € = 9,00 €
(6,0 :100) x 800 km x 1,35 € = 64,80 €
(7,6 :100) x 70 km x 1,35 € = 7,182 €
(10,4 :100) x 125 km x 1,35 € = 17,55 €
Spolu 102,432 €
Náhrady za použitie vlastného motorového vozidla pri zahraničnej pracovnej ceste
Náhrada za spotrebované pohonné látky – 102,432 €
Suma základnej náhrady – 204,96 €
Potrebné vedľajšie výdavky – 31,50 €
Zamestnanec vynaložil počas trvania zahraničnej pracovnej cesty potrebné vedľajšie výdavky (doložené dokladom)
– poplatok za diaľnicu: – Rakúsko – 15 €, Slovinsko – 15 €
– poplatok za parkovanie – 1,50 €
Celkový nárok = 338,892 €
102,432 € + 204,96 € + 31,50 € = 338,892 €
Jednotlivé nároky pri zahraničnej pracovnej ceste sa nezaokrúhľujú (okrem sumy základnej náhrady); podľa § 36 ods. 13 zákona o cestovných náhradách sa zaokrúhľuje iba v prípade potreby, a to až pri vyúčtovaní náhrad preplatok alebo nedoplatok v cudzej mene/eurách (preddavok – skutočné výdavky = preplatok/nedoplatok).
- Náhrada výdavkov za povinné očkovanie a odporúčané očkovanie
- Náhrada výdavkov za cesty na návštevu rodiny
Nenárokové náhrady
si prečítajte tu:
Vyslanie zamestnancov na výkon prác do iného členského štátu EÚ
Cestovné náhrady a dohoda o práci vykonávanej mimo pracovného pomeru
Cestovné náhrady zamestnanca s miestom výkonu práce v zahraničí
Cestovné náhrady zamestnanca s bydliskom v zahraničí